Ministru kabineta noteikumu **„Noteikumi par ārstniecības personu un ārstniecības atbalsta personu profesionālo zināšanu pārbaudes, sertifikāta noformēšanas, reģistrēšanas un tā dublikāta izgatavošanas**

**maksas pakalpojumu cenrādi””** projekta sākotnējās *(ex-ante)* ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Saskaņā ar Ārstniecības likuma 29.panta ceturto daļu ārstniecības personu un ārstniecības atbalsta personu profesionālo zināšanu pārbaudes, sertifikāta noformēšanas, reģistrēšanas un tā dublikāta izgatavošanas maksas pakalpojumu cenrādi apstiprina Ministru kabinets. |
| 2. | Pašreizējā situācija un problēmas | Ņemot vērā Ārstniecības likuma 29.panta ceturtajā daļā doto tiesību deleģējumu Ministru kabinetam, Veselības ministrijai sadarbībā ar kompetentajām iestādēm - Latvijas Ārstu biedrību, Latvijas Ārstniecības personu profesionālo organizāciju savienību un Latvijas Māsu asociāciju – jāizstrādā Ministru kabineta noteikumu „Noteikumi par ārstniecības personu un ārstniecības atbalsta personu profesionālo zināšanu pārbaudes, sertifikāta noformēšanas, reģistrēšanas un tā dublikāta izgatavošanas maksas pakalpojumu cenrādi”.  *Informācijai:*  Veselības ministrija jau bija izstrādājusi Ministru kabineta noteikumu projektu „ Noteikumi par Latvijas Ārstu biedrības sniegto maksas pakalpojumu cenrādi” (izsludināts valsts sekretāru sanāksmē 05.11.2009, prot. Nr.42 21.§, VSS-1593, atsaukts valsts sekretāru sanāksmē 17.12.2009 prot. Nr.48 38.§), pēc tam Ministru kabineta noteikumu projektu „Noteikumi par ārstniecības personu un ārstniecības atbalsta personu profesionālo zināšanu pārbaudes, sertifikāta noformēšanas, reģistrēšanas un tā dublikāta izgatavošanas maksas pakalpojumu cenrādi” (izsludināts valsts sekretāru sanāksmē 22.04.2010, prot.Nr.16 19.§, VSS-488, atsaukts valsts sekretāru 03.06.2010 prot. Nr.22 22.§). Otrais minētais noteikumu projekts tika skatīts 2010.gada 21.maija starpministriju saskaņošanas sanāksmē, lai vienotos par Tieslietu ministrijas izteikto iebildumu. Tieslietu ministrija uzskatīja, ka Ārstniecības likuma 29.panta otrā daļa deleģē Latvijas Ārstu biedrībai, Latvijas Ārstniecības personu profesionālo organizāciju savienībai un Latvijas Māsu asociācijai tiesības veikt Ārstniecības personu sertifikāciju. Līdz ar to iepriekš minētie subjekti pilda tiem deleģētu valsts pārvaldes uzdevumu. Tieslietu ministrija uzskatīja, kam sanāksmes laikā pievienojās arī Finanšu ministrija, ka Latvijas Ārstu biedrības, Latvijas Ārstniecības personu profesionālo organizāciju savienības un Latvijas Māsu asociācijas sniegtie maksas pakalpojumi (piemēram, sertifikāta (administratīvā akta) izdošana) ir valsts nodevas objekti nevis maksas pakalpojumi, tādējādi nepieciešams veikt attiecīgus grozījumus normatīvajos aktos (likumā „Par nodokļiem un nodevām” un Ārstniecības likumā).  Taču jāņem vērā, ka Finanšu ministrijas izstrādātā koncepcija „Par valsts nodevu un maksas pakalpojumu nošķiršanu un valsts nodevu plānošanas, uzskaites un kontroles sistēmas pilnveidošanu” (valsts sekretāru 2010.gada 23.septembra sanāksmes prot. Nr.37, 12.§, VSS-1116) netika virzīta pieņemšanai uz Ministru kabinetu, bet gan atsaukta valsts sekretāru 2011.gada 7.aprīļa sanāksmē (prot. Nr.14, 26.§, VSS-1116).  Šobrīd Finanšu ministrija atkārtoti no jauna ir izstrādājusi un Ministru kabineta 2012.gada 20.marta sēdē ir atbalstīts informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu” (prot.Nr.16, 31.§, TA-477) (turpmāk – informatīvais ziņojums). Minētais informatīvais ziņojums paredz precizēt likumā „Par nodokļiem un nodevām” ietverto valsts nodevas un nodokļa definīciju **-** valsts nodeva **-** maksājums valsts pamatbudžetā par valsts institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūciju veikto darbību izmaksu segšanu. Valsts nodevas apmērs var būtiski pārsniegt ar pakalpojumu sniegšanu saistītās faktiskās izmaksas, nodrošinot lielākus ieņēmumus valsts budžetā. Savukārt, maksas pakalpojums – pasākumu kopums, ko valsts budžeta iestāde ārējos normatīvajos aktos paredzētajos gadījumos veic par samaksu, lai nodrošinātu sabiedrības vajadzību ievērošanu. Maksa ar pakalpojumu nepārsniedz ar pakalpojumu sniegšanu saistītās faktiskās izmaksas un izcenojumi jānosaka saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām. Informatīvā ziņojumā minēts, ka nepieciešams pakāpeniski pārskatīt spēkā esošās valsts nodevas, izvērtējot to efektivitāti un lietderību, sašaurinot šobrīd noteikto nodevu objektu loku. Savukārt, jaunas valsts nodevas nosakāmas tikai speciālam mērķim - sasniegt kādu konkrētu politikas rezultātu atsevišķā darbības jomā ar mērķi regulēt aizsargāt, attīstīt, kontrolēt, veicināt un uzraudzīt. Ministru kabineta 2012.gada 20.marta sēdes protokola Nr.16, 31.§ 2.punkts paredz, ka Finanšu ministrija līdz 2012.gada 1.augustam izstrādā grozījumus likumā „Par nodokļiem un nodevām”, precizējot nodokļa un valsts nodevas definīciju. Pēc atbilstošu grozījumu spēkā stāšanās likumā „Par nodokļiem un nodevām”, nozaru ministrijām dots uzdevums izvērtēt to kompetencē esošās valsts nodevas un maksas pakalpojumus, ņemot vērā informatīvajā ziņojumā minētos kritērijus, likumā „Par nodokļiem un nodevām” noteikto valsts nodevas definējumu un Likumā par budžetu un finanšu vadību noteikto maksas pakalpojuma definīciju, un līdz 2013.gada 1.aprīlim iesniegt Finanšu ministrijai izvērtēšanai. Pēc tam Finanšu ministrija divus mēnešus vērtēs nozaru ministriju iesniegto informāciju un līdz 2013.gada 15.septembrim ministrijām būs jāiesniedz Ministru kabinetā attiecīgos grozījumus normatīvajos aktos.  Ministru kabineta 2012.gada 20.marta sēdes protokola Nr.16 31.§ 7.punkts paredz, ka Finanšu ministrija līdz 2013.gada 15.augustam izstrādā un iesniedz Ministru kabinetā tiesību akta projektu, kas nosaka kārtību, kādā tiek piešķirts finanšu līdzekļu apjoms privāto tiesību subjektam, kuram ir deleģēts valsts pārvaldes uzdevums – sniegt attiecīgu pakalpojumu (par kuru nosakāma valsts nodeva), ar valsts nodevu administrēšanu un pakalpojumu sniegšanu saistīto izdevumu segšanai.  Veselības ministrija, pamatojoties uz Finanšu ministrijas izstrādātajā informatīvajā ziņojumā ietverto valsts nodevas un maksas pakalpojuma definējumu, ir izvērtējusi Latvijas Ārstu biedrības, Latvijas Ārstniecības personu profesionālo organizāciju savienības un Latvijas Māsu asociācijas pakalpojumus ārstniecības personu sertifikācijas jomā un secina, ka tie uzskatāmi par maksas pakalpojumiem. Tā kā, pildot deleģēto valsts pārvaldes uzdevumu, Latvijas Ārstu biedrība, Latvijas Ārstniecības personu profesionālo organizāciju savienība un Latvijas Māsu asociācija ar maksas pakalpojumu sniegšanu saistītos izdevumus segs no pašu līdzekļiem, tad tie uzskatāmi par ārpus budžeta ieņēmumiem, kas neietekmē valsts budžetu.  Valsts pārvaldes iekārtas likuma 43.1 panta otrā daļa nosaka, ka valsts pārvaldes uzdevuma ietvaros privātpersonu sniegto pakalpojumu maksas apmēra noteikšanas un apstiprināšanas kārtību, kā arī atbrīvojumus nosaka Ministru kabinets. Šobrīd nepastāv tiesiskais regulējums attiecībā uz ārstniecības personu un ārstniecības atbalsta personu profesionālo zināšanu pārbaudes, sertifikāta noformēšanas, reģistrēšanas un tā dublikāta izgatavošanas  maksas pakalpojumu cenrādi, kas nozīmē, ka iepriekš minētajām organizācijām nav tiesiskā pamata iekasēt samaksu par attiecīgo pakalpojumu sniegšanu. Nepieciešams izstrādāt Ministru kabineta noteikumu projektu „Noteikumi par ārstniecības personu un ārstniecības atbalsta personu profesionālo zināšanu pārbaudes, sertifikāta noformēšanas, reģistrēšanas un tā dublikāta izgatavošanas maksas pakalpojumu cenrādi” (turpmāk – noteikumu projekts), tādējādi nodrošinot tiesisko pamatu samaksas iekasēšanai Ministru kabineta noteikumu līmenī.  Nosakot maksas pakalpojumu izcenojumus tika piemēroti Ministru kabineta 2011.gada 3.maija noteikumi Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz noteikt ārstniecības personu un ārstniecības atbalsta personu profesionālo zināšanu pārbaudes, sertifikāta noformēšanas, reģistrēšanas un tā dublikāta izgatavošanas maksas pakalpojumu cenrādi, kas nozīmē, ka Latvijas Ārstu biedrībai, Latvijas Ārstniecības personu profesionālo organizāciju savienībai un Latvijas Māsu asociācijai būs tiesiskais pamats iekasēt samaksu no ārstniecības personām un ārstniecības atbalsta personām par sertifikācijas eksāmenu, reģistrēta sertifikāta izsniegšanu vai dublikāta izsniegšanu, kā arī resertifikāciju. Ārstniecības persona vai ārstniecības atbalsta persona, kas vēlas kārtot sertifikācijas eksāmenu, atbilstoši Ministru kabineta noteikumu projektam „Ārstniecības personu sertifikācijas kārtība” jāiesniedz sertifikācijas komisijā iesniegums, klāt pievienot dokumentus, kas apliecina profesionālās darbību, reģistrācijas apliecības kopiju, citus dokumentus atbilstoši minēto noteikumu prasībām, kā arī apliecinājumu par sertifikācijas procesa apmaksu (praktisko, teorētisko eksāmenu). Kad eksāmeni ir veiksmīgi nokārtoti, tad ārstniecības persona, uzrādot apliecinājumu, ka veikta samaksa par sertifikāta izsniegšanu, saņem reģistrētu sertifikātu. Ja sertificējamā ārstniecības persona neierodas uz sertifikācijas eksāmenu bez attaisnojuma, maksa par sertifikāciju tai netiek atmaksāta.  Maksas pakalpojumu cenrādī paredzēti šādi maksas pakalpojumi:   1. profesionālās darbības pārskata izvērtēšana – 10 lati; 2. profesionālās kvalifikācijas sertifikācija pie sertifikācijas eksāmena komisijas (sertificējamā persona kārto praktisko eksāmenu) – 10 lati; 3. profesionālās kvalifikācijas sertifikācija pie sertifikācijas eksāmena komisijas (sertificējamā persona kārto teorētisko eksāmenu) – 15 lati; 4. reģistrētā sertifikāta vai dublikāta izsniegšana – 7 lati; 5. profesionālās kvalifikācijas resertifikācija pie sertifikācijas eksāmena komisijas – 17 lati.   Maksas pakalpojumu cenrādī minētajiem pakalpojumiem netiek piemērots pievienotās vērtības nodoklis atbilstoši likuma „Par pievienotās vērtības nodokli” 2.panta divdesmit otrajai daļai.  Paredzēts, ka noteikumu projektā ietvertais regulējums stājas spēkā 2013. gada 1.janvārī**. N**oteikumu projekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Latvijas Ārstu biedrība, Latvijas Ārstniecības personu profesionālo organizāciju savienība un Latvijas Māsu asociācija. Latvijas Ārstu biedrība, Latvijas Ārstniecības personu profesionālo organizāciju savienība un Latvijas Māsu asociācija ir izvērtējušas un savstarpēji saskaņojušas ārstu un māsu profesionālo zināšanu pārbaudes, sertifikāta noformēšanas un reģistrēšanas pakalpojumu izcenojumus. |
| 6. | Iemesli, kādēļ netika nodrošināta sabiedrības līdzdalība | Tā kā noteikumu projekts neparedz maksas pakalpojumiem cenu palielinājumu un maksa tiks iekasēta tādā pašā apmērā kā līdz šim, tad sabiedrības līdzdalība netika nodrošināta. Ar noteikumu projekta pieņemšanu tiks nodrošināta maksas pakalpojumu nepārtrauktība un pieejamība pakalpojumu ņēmējiem, cenrādim tiks noteikts ārējā normatīvā akta statuss, t. i, Ministru kabineta noteikumu līmenī.  Vienlaicīgi Veselības ministrija ir izstrādājusi Ministru kabineta noteikumu projektu „Ārstniecības personu sertifikācijas kārtība” (valsts sekretāru 2012.gada 15.marta protokols Nr.11, 21.§, VSS-280) un abus normatīvo aktu projektus plānots iesniegt vienlaicīgi izskatīšanai Ministru kabineta sēdē. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekta tiesiskais regulējums attiecas uz ārstniecības personām, ārstniecības atbalsta personām un studējošajiem, kas apgūst kādu no ārstniecības personu profesijas pamatspecialitātēm, apakšspecialitātēm vai papildspecialitātēm. Ārstniecības personu un ārstniecības atbalsta personu reģistrā ir reģistrētas 42 498 personas kā ārstniecības personas, no tām 21 967 personas ir sertificētas vienā vai vairākās ārstniecības personu profesiju specialitātēs (dati uz 2012.gada 1.janvāri). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Sertifikācijas programmas sastādīšana, pilnveidošana, ārstniecības personu un ārstniecības atbalsta personu teorētisko zināšanu un praktisko iemaņu pamatspecialitātē, apakšspecialitātē vai papildspecialitātē vai ārstnieciskās vai diagnostiskās metodes lietošanā novērtēšana, iesniegto dokumentu pārbaude, ārstniecības personu un ārstniecības atbalsta personu profesionālās darbības pārskatu vērtēšanas kritēriju izstrāde, arhīva uzturēšana, ārstniecības personu un ārstniecības atbalsta personu sertifikātu uzskaite, dokumentu aprites tehniskā nodrošināšana, sertifikāta un dublikāta izgatavošana pakalpojuma sniedzējam 2013.gadā radīs šādas izmaksas:   1. profesionālās darbības pārskata izvērtēšana – 2500 lati; 2. profesionālās kvalifikācijas sertifikācija pie sertifikācijas eksāmena komisijas (sertificējamā persona kārto praktisko eksāmenu) – 2500 lati; 3. profesionālās kvalifikācijas sertifikācija pie sertifikācijas eksāmena komisijas (sertificējamā persona kārto teorētisko eksāmenu) – 3750 lati; 4. reģistrētā sertifikāta vai dublikāta izsniegšana – 1785 lati; 5. profesionālās kvalifikācijas sertifikācija pie sertifikācijas eksāmena komisijas (resertifikācija) – 85 272 lati. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Noteikumu projekts nerada ietekmi uz administratīvajām procedūrām. Ārstniecības persona piesakās Latvijas Ārstu biedrībā, Latvijas Ārstniecības personu profesionālo organizāciju savienībā vai Latvijas Māsu asociācijā profesionālo zināšanu pārbaudei, kura pārliecinās par sertifikācijas vai resertifikācijas procesa apmaksu un sertifikācijas padome izveido sertifikācijas eksāmenu komisiju. Sertificējama ārstniecības persona varēs samaksāt par pakalpojumu, izmantojot skaidras vai bezskaidras naudas (ar pārskaitījumu) norēķinus bankā. Nekādas papildus darbības sertificējamai ārstniecības personai nav jāveic un kārtība kā sniegtais pakalpojums tiek apmaksāts nemainās, mainās tikai maksas pakalpojumu statuss, t.i., tas ir noteikts Ministru kabineta noteikumu līmenī, tiesiski pamatots. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | **0** | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | **X** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Latvijas Ārstu biedrības, Latvijas Ārstniecības personu profesionālo organizāciju savienības un Latvijas Māsu asociācijas plānotie ieņēmumi 2013.gadā no maksas pakalpojumiem un tiem atbilstošie izdevumi ir 95 807 lati, sadalījumu pa izdevumu kodiem atbilstoši ekonomiskajām kategorijām skat. anotācijas pielikumā:   1. profesionālās darbības pārskata izvērtēšana – 2500 lati; 2. profesionālās kvalifikācijas sertifikācija pie sertifikācijas eksāmena komisijas (sertificējamā persona kārto praktisko eksāmenu) – 2500 lati; 3. profesionālās kvalifikācijas sertifikācija pie sertifikācijas eksāmena komisijas (sertificējamā persona kārto teorētisko eksāmenu) – 3750 lati; 4. reģistrētā sertifikāta vai dublikāta izsniegšana – 1785 lats; 5. profesionālās kvalifikācijas resertifikācija pie sertifikācijas eksāmena komisijas – 85 272 lati.   Tā kā, pildot deleģēto valsts pārvaldes uzdevumu, Latvijas Ārstu biedrība, Latvijas Ārstniecības personu profesionālo organizāciju savienība un Latvijas Māsu asociācija ar maksas pakalpojumu sniegšanu saistītos izdevumus sedz no pašu līdzekļiem un nevienā no valsts budžeta programmā/apakšprogrammām finanšu līdzekļi valsts pārvaldes uzdevuma nodrošināšanai minētajām organizācijām nav tikuši piešķirti, tad tie uzskatāmi par ārpus valsts budžeta ieņēmumiem un tiem atbilstošiem izdevumiem.  Plānotie maksas pakalpojumu ieņēmumi 2014. un 2015.gadā:   |  |  |  |  |  | | --- | --- | --- | --- | --- | | Pakalpojuma veids | Pakalpo-jumu skaits 2014.g. | Ieņē-mumi 2014.g | Pakal-pojumu skaits 2015.g. | Ieņē-mumi 2015.g | | Profesionālās darbības pārskata izvērtēšana | 250 | 2500 | 375 | 3750 | | Profesionālās kvalifikācijas sertifikācija pie sertifikācijas eksāmena komisijas (sertificējamā persona kārto praktisko eksāmenu) | 250 | 2500 | 375 | 3750 | | Profesionālās kvalifikācijas sertifikācija pie sertifikācijas eksāmena komisijas (sertificējamā persona kārto teorētisko eksāmenu) | 250 | 3750 | 250 | 3750 | | Reģistrētā sertifikāta vai dublikāta izsniegšana | 255 | 1785 | 255 | 1785 | | Profesionālās kvalifikācijas resertifikācija pie sertifikācijas eksāmena komisijas | 5823 | 98 991 | 5447 | 92 599 | | KOPĀ: |  | 109 526 |  | 105 634 | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaicīgi Veselības ministrija ir izstrādājusi Ministru kabineta noteikumu projektu „Ārstniecības personu sertifikācijas kārtība” (valsts sekretāru 2012.gada 15.marta protokols Nr.11, 21.§, VSS-280) un abus normatīvo aktu projektus plānots iesniegt vienlaicīgi izskatīšanai Ministru kabineta sēdē. |
| 2. | Cita informācija | Nav |

*Anotācijas V un VI sadaļa – projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekta izpildi nodrošinās Latvijas Ārstu biedrība, Latvijas Ārstniecības personu profesionālo organizāciju savienība un Latvijas Māsu asociācija. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Veselības ministre I.Circene

04.09.2012 11:32

2393

Ž.Zvaigzne

67876041, Zanete.Zvaigzne@vm.gov.lv